钦定古今图书集成/明伦汇编/交谊典/第117卷 > 《谢王凤书》汉·谷永
## 钦定古今图书集成/明伦汇编/交谊典/第117卷 > 《谢王凤书》汉·谷永

永斗筲之材，质薄学朽，将军悦其狂言，擢之皂衣之
吏，厕之宾朋。〈一作争臣〉之末，不听浸润之谮，不食肤受之
愬，虽齐桓、晋文，用士笃密，察父哲兄，覆育子弟，诚无
以加。昔豫子吞炭坏形，以奉见异；齐客陨首公门，以
报恩施。智氏、孟尝，犹有死士，何况将军之门！